**POZIV ZA UČEŠĆE**

**NA BIZNIS KLINICI ZAKOMPANIJE I GRUPE PROIZVOĐAČA/PREDUZETNIKA IZ POLJOPRIVREDNO-PREHRAMBENE INDUSTRIJE u Rogatici 09.08.2017.**

**I. Uvod**

USAID/Sweden Projekat razvoja tržišne poljoprivrede - FARMA II pokreće širok spektar aktivnosti koje imaju za cilj povećanje konkurentosti sektora agrobiznisa u Bosni i Hercegovini. Ova aktivnost, pod nazivom AgMENTOR centar podrške, omogućiće pristup kvalitetnim i raznovrsnim poslovnim uslugama koje će uticati na rast i razvoj poljoprivrednih proizvođača, njihovih udruženja i zadruga ali i malih i srednjih preduzeća i drugih poslovnih subjekata iz ruralnih područja. Pored pružanja planiranih usluga, AgMENTOR centar podrške predstavljaće „one stop-shop“ odnosno multifunkcionalnu lokaciju u kojoj će ruralni akteri imati podršku za unapređenje poslovanja i dostupnost svih informacija vezanih za razvoj poslovnih inicijativa.

**II. Opis aktivnosi: Regionalne biznis klinike za poljoprivredne proizvođače i/ili preduzetnike**

Kao implementatori aktivnosti AgMENTOR centra podrške za centralnu Bosnu i Hercegovinu, REZ – Regionalna razvojna agencija za regiju Centralna BiH i Udruženje građana ''NEŠTO VIŠE'' (REZ i UGNV) pozivaju kompanije i grupe poljoprivrednih proizvođača i/ilipreduzetnika (žene i muškarci) iz općina/gradova navedene regije[[1]](#footnote-1), da se prijave za učešće na biznis klinici u Rogatici koja će se održati ***09.08.2017 u prostorijama opštine Rogatica, na adresi: Srpske sloge 81, Rogatica, sa početkom u 10:00 sati.***

Cilj ove aktivnosti je omogućiti savjetovanje iz raznih oblasti poslovanja (Tehnologija proizvodnje hrane, marketing i prodaja, uvođenje standarda i pristup novim tržištima). Na klinici će biti predstavljeni savjetnici iz navedenih oblasti koji će u toku klinike biti dostupni da daju odgovore na pitanja iz svojih oblasti ekspertize. Pored toga te će biti omogućen individualni angažman savjetnika u ukupnom trajanju od 6 radnih dana za preduzeća i/ili samostalne proizvođače (koji u sklopu samog događaja iskažu interes i popune zahtjev za savjetovanje).

Za učesnike koji dolaze iz mjesta koja su udaljena više od 20 km od mjesta dešavanja obezbjeđeno je refundiranje troškova puta.

**III. Način prijave**

Zainteresovani trebaju popuniti prijavni obrazac, koji se može preuzeti na web adresama [www.farmabih.ba](http://www.farmabih.ba) ili [www.rez.ba](http://www.rez.ba) / [www.nestovise.org](http://www.nestovise.org) i da ga pošalju na adrese: [adnang@rez.ba](mailto:adnang@rez.ba) i/ili [duskocvjetinovic@nestovise.org](mailto:duskocvjetinovic@nestovise.org). Prijavni obrazac možete takođe zatražiti i upitom na dole navedene kontakte.

**IV. Vremenske odrednice**

Broj mjesta za učešće je ograničen te zainteresovani trebaju najkasnije do 03. augusta 2017. godine da pošalju popunjen obrazac, nakon čega će dobiti poziv sa dnevnim redom ili obavijest ukoliko su mjesta popunjena. Prednost će se dati prijavama koje prema procjeni imaju bolje uslove da ostvare veće ekonomske efekte (povećanje godišnjeg prometa, prihoda, zapošljavanja...).-

**Dodatne informacije:**

Adnan Gazija

Projekt menadžer, Regionalna razvojna agencija za regiju Centralna BiH

www.rez.ba

Mob: 061622736

Tel: 032462161

E-mail: [adnang@rez.ba](mailto:adnang@rez.ba)

Duško Cvjetinović

Sekretar, Udruženje građana ''Nešto Više''

www.nestovise.org

Mob:065 514 031

Tel: 033 788 740

E-mail: [duskocvjetinovic@nestovise.org](mailto:duskocvjetinovic@nestovise.org)

1. Navedena regija uključuje općine/opštine: Breza, Bugojno, Busovača, Centar Sarajevo, Čajniče, Doboj Jug, Donji Vakuf, Foča, Foča Ustikolina, Fojnica, Goražde, Gornji Vakuf/Uskoplje, Hadžići, Han Pijesak, Ilidža, Ilijaš, Istočna Ilidža, Istočni Stari Grad, Istočno Novo Sarajevo, Kakanj, Kalinovik, Kiseljak, Kreševo, Maglaj, Novi Grad Sarajevo, Novi Travnik, Novo Goražde, Novo Sarajevo, Olovo, Pale, Pale Prača, Rogatica, Rudo, Sokolac, Stari Grad, Tešanj, Travnik, Trnovo, Trnovo RS, Usora, Vareš, Visoko, Višegrad, Vitez, Vogošća, Zavidovići, Zenica i Žepče [↑](#footnote-ref-1)